14.9.2023
SK
Úradný vestník Európskej únie
C 324 A/3
Príklady minimálnej kvalifikácie sú uvedené v prílohe II.
Výberová komisia pri určovaní, či uchádzač dosiahol vzdelanie zodpovedajúce ukončenému vysokoškolskému štúdiu, zohľadní pravidlá platné v čase získania príslušnej kvalifikácie.
V zásade sa nevyžadujú žiadne pracovné skúsenosti.
V prípadoch, keď požadovaná odborná kvalifikácia uchádzača zodpovedá iba ukončenému vysokoškolskému štúdiu v trvaní troch rokov (t. j. ak uchádzač absolvoval trojročný študijný program), však uchádzač musí mať aj následne získanú relevantnú odbornú prax v trvaní aspoň jedného roka.
Prax sa bude považovať za relevantnú, ak bola získaná v jednej alebo vo viacerých z týchto oblastí: 1.
právny preklad; 2. vypracúvanie právnych textov; 3. právna prax nadobudnutá ako samostatne zárobkovo činná osoba na pozícii právnika; 4.
právna prax nadobudnutá v právnickej firme, podniku, štátnej správe, medzivládnej alebo medzinárodnej organizácii, v jednej z inštitúcií, agentúr alebo iných orgánov EÚ, v mimovládnej organizácii alebo na univerzite.
3.3.1.
EPSO/AD/404/23 – Právnici lingvisti pre anglický jazyk Aby uchádzač splnil podmienky účasti na výberovom konaní EPSO/AD/404/23, musí mať vzdelanie zodpovedajúce ukončenému vysokoškolskému štúdiu osvedčené jedným z týchto diplomov: diplom v odbore právo alebo jeho ekvivalent udelený v Írskej republike alebo kvalifikácia na vykonávanie povolania právneho zástupcu (barrister) alebo právneho poradcu (solicitor) v Írskej republike.
3.3.2.
EPSO/AD/405/23 – Právnici lingvisti pre španielsky jazyk Aby uchádzač splnil podmienky účasti na výberovom konaní EPSO/AD/405/23, musí mať vzdelanie zodpovedajúce ukončenému vysokoškolskému štúdiu osvedčené jedným z týchto diplomov v odbore španielske právo: Licenciatura en Derecho alebo Grado en Derecho.
3.3.3.
EPSO/AD/406/23 – Právnici lingvisti pre litovský jazyk Na to, aby uchádzač splnil podmienky účasti na výberovom konaní EPSO/AD/406/23, musí mať vzdelanie zodpovedajúce ukončenému vysokoškolskému štúdiu osvedčené jedným z týchto diplomov v odbore litovské právo: aukštasis universitetinis teisinis išsilavinimas – teisės bakalauro kvalifikacinis laipsnis arba teisės magistro kvalifikacinis laipsnis, įgytas turint teisės bakalauro kvalifikacinį laipsnį, arba teisininko profesinis kvalifikacinis laipsnis (vienpakopis teisinis universitetinis išsilavinimas).
3.3.4.
EPSO/AD/407/23 – Právnici lingvisti pre holandský jazyk Aby uchádzač splnil podmienky účasti na výberovom konaní EPSO/AD/407/23, musí mať vzdelanie zodpovedajúce ukončenému vysokoškolskému štúdiu osvedčené jedným z týchto diplomov v odbore belgické alebo holandské právo a v holandskom jazyku: Voltooide juridische studie, afgesloten met een diploma Nederlands recht (doctorandus of master) of Belgisch recht (licentiaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5.
EPSO/AD/408/23 – Právnici lingvisti pre portugalský jazyk Aby uchádzač splnil podmienky účasti na výberovom konaní EPSO/AD/408/23, musí mať vzdelanie zodpovedajúce ukončenému vysokoškolskému štúdiu osvedčené diplomom v odbore portugalské právo: um curso superior sancionado por um diploma de „Licenciatura em Direito“ atribuído por uma universidade portuguesa.
3.3.6.
EPSO/AD/409/23 – Právnici lingvisti pre slovenský jazyk Na to, aby uchádzač splnil podmienky účasti na výberovom konaní EPSO/AD/409/23, musí mať vzdelanie zodpovedajúce ukončenému vysokoškolskému štúdiu osvedčené diplomom v odbore slovenské právo: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe. 4.
AKO BUDÚ PREBIEHAŤ VÝBEROVÉ KONANIA?
4.1.
Prehľad postupov výberových konaní Tieto výberové konania budú prebiehať v týchto fázach: — prihláška (pozri oddiel 4.3.1),